open-index/open-wikipedia-markdown huggingface dataset:
Rēzeknes apriņķa muižu nosaukumi

thumb|300px|Rēzeknes apriņķa karte ar vāciskajiem vietvārdiem (1929).

**Rēzeknes apriņķa muižu nosaukumi** ir viens no avotiem Rēzeknes apriņķa un Latvijas vēstures izziņai. 

Muižas pastāvēja līdz 1920. gada agrārajai reformai, kad tās tika likvidētas un bijušajiem īpašniekiem reizumis tika atstāti vienīgi muižu centri. Pēc reformas tā laika Rēzeknes apriņķa robežās saglabājās 3 lieli muižas centri (ar platību 150-300 ha) Galjāņos, Janopolē un Rozentavā, kā arī 5 mazie muižas centri (ar platību 50-100 ha) Bukmuižā, Kaunatā, Ozolmuižā, Taudajānos un Varakļānos. 

Vietvārdu nosaukumos muižas vārds tika izskausts ar 1936. gada likumu par lauku nekustamo īpašumu pārdēvēšanu.

## Bijušās muižas Rēzeknes apriņķa teritorijā (1925)

[thumb|330px|[Vitebskas guberņas karte (1821) ar vietvārdiem poļu un krievu valodās.]]

## Seni muižu attēli

Varaklanu muiža-1.jpg|Varakļānu muižas kungu māja (1875. gada akvarelis)
Adamovas muiza.jpg|Adamovas muižas kungu māja (pēc 1930.)
Aglonas muiza.jpg|Aglonas muižas kungu māja (pēc 1930.)
Viļānu muižas pils 20. gs. sākumā.jpg|Viļānu muižas pils (20. gs. sākumā)


## Atsauces

## Ārējās saites
* Pilis, muižas un pilsdrupas A-L
* Pilis, muižas un pilsdrupas M-Z
* Latvijas piļu un muižu asociācijas mājas lapa
Džeimss Brauns

**Džeimss Džozefs Brauns** (; dzimis  Bārnvelā, Dienvidkarolīnas štatā, ASV, miris  Atlantā, Džordžijas štatā, ASV) bija amerikāņu dziedātājs un dziesmu autors. Viņš tiek uzskatīts par soulmūzikas krusttēvu. Viņš sāka karjeru ar dziedāšanu gospeļkoru grupās. Viņš ir pazīstams kā viena no ievērojamākajām 20. gadsimta populārās mūzikas personām. Tāpat viņš tika saukts par vissmagāk strādājošo personu šovbiznesā. Vēl viņam tika piedēvētas vairākas iesaukas, tai skaitā Artūra Konlija dziesmā *Sweet Soul Music* viņš tika pieminēts kā soulmūzikas karalis. Brauna sacerētā mūzika ietekmējusi afrikāņu populārās mūzikas ritmus. Mūziķis ir saņēmis Grammy balvu par mūža ieguldījumu mūzikā. Tāpat viņš ir ticis uzņemts Rokmūzikas slavas zālē. Kopumā izdeva vairāk nekā 50 studijas albumus. Četri albumi tika iekļauti žurnāla *Rolling Stone* 2003. gadā izdotajā 500 visu laiku izcilāko albumu sarakstā: *Live at the Apollo* (1963), *In the Jungle Groove* (1986), *Star Time* (1991) un *20 All-Time Greatest Hits!* (1991).

Viņš mūziķa karjeru uzsāka 1956. gadā un guva lielus panākumus 1950. un 1960. gadu laikā. Dž. Brauns uzstājās arī Arēnā "Rīga". Miris  no sirds mazspējas.

## Atsauces

## Ārējās saites

* The Times Obituary for James Brown
Kodols (operētājsistēma)

**Kodols** vairumam operētājsistēmu ir galvenā sastāvdaļa. Tas pārvalda sistēmas resursus, ir tilts starp citām programmatūras daļām un faktisko datu apstrādi, kas tiek veikta aparatūras līmenī. Kodols nodrošina resursu (galvenokārt procesoru un ievadizvades ierīču) zemāko abstrakcijas slāni, kuru programmatūra var kontrolēt, lai veiktu savas funkcijas. Parasti šīs ierīces procesiem ir pieejamas ar starpprocesu saziņass mehānismiem un sistēmas izsaukumiem.

Atkarībā no to konstrukcijas un īstenošanas, operētājsistēmām ir dažādi kodoli. Ja monolīts kodols izpilda visu operētājsistēmas kodu vienā un tajā pašā adrešu telpā, lai paaugstinātu sistēmas veiktspēju, tad mikrokodols darbina vairumu operētājsistēmas servisu lietotāja telpā kā serverus, ļaujot uzlabot operētājsistēmas drošību un modularitāti. Starp šīm divām galējībām eksistē dažādi risinājumi, piemēram, hibrīdi kodoli.
Hanna Montana

**"Hanna Montana"** () bija amerikāņu TV seriāls. Tas pirmoreiz tika raidīts *[[Disney Channel]]* televīzijas kanālā , kā arī sestdienu rītos to pārraidīja *[[American Broadcasting Company|ACB]]* televīzijas kanāls. Latvijā seriālu pārraidīja televīzijas kanāls TV3. Seriālam iznāca četras sezonas ar 98 sērijām un seriāla filmēšana pēc tam tika pārtraukta. Pēdējā sērija tika pārraidīta . Seriāla vadošā dziesma ir Hannas Montanas izpildītā *[[The Best of Both Worlds (dziesma)|The Best of Both Worlds]]*.

Seriāla sižeta pamatā ir dubultu dzīvi dzīvojošas meitenes dzīve: dienā viņa ir parasta meitene Mailija Stjuarta (tēlo Mailija Sairusa), taču vakaros viņa kļūst par pasaulē plaši pazīstamu popdziedātāju Hannu Montanu (arī attēlo M. Sairusa). Par viņas identitāti zina tikai ģimene un tuvākie draugi, taču seriāla ceturtās sezonas sērijā *I'll Always Remember You* viņa to atklāj arī visai pasaulei. Mailijas Stjuartas tēvu tēlo Mailijas Sairusas tēvs īstajā dzīvē Billijs Rejs Sairuss.

 iznāca uz seriālu balstīta filma "Hanna Montana".

## Ārējās saites
* Seriāla oficiālā mājaslapa
Džeimss Milners

**Džeimss Filips Milners** (; dzimis ) ir profesionāls angļu futbolists, spēlē pussarga pozīcijā, Anglijas futbola izlases dalībnieks. Kopš 2023. gada Milners pārstāv Anglijas Premjerlīgas komandu ''Brighton & Hove Albion''.

Pirms tam pārstāvējis *[[Leeds United A.F.C.|Leeds United]]*, *[[Swindon Town F.C.|Swindon Town]]*, *[[Newcastle United F.C.|Newcastle United]],* *[[Aston Villa F.C.|Aston Villa]], [[Manchester City F.C.|Manchester City]]* un ''Liverpool'' klubus.

Bērnībā viņš bija labs futbolists, kriketa spēlētājs un garo distanču skrējējs. Skolas vecumā viņš savu mācību iestādi pārstāvēja visos šajos sporta veidos un spēlēja amatiera līmenī futbolu Raudonā un Horsfortā. 1996. gadā viņš pievienojās *[[Leeds United A.F.C.|Leeds United]]* jaunatnes akadēmijai un kopš tā laika pievērsies futbolam. Kluba pirmās komandas sastāvā viņš debitēja 2002. gadā 16 gadu vecumā un kļuva pazīstams kā jaunākais spēlētājs, kurš guvis vārtus Anglijas Premjerlīgā.

Anglijas izlases sastāvā viņš ir piedalījies 2010. gada FIFA Pasaules kausa finālturnīrā.

## Karjeras statistika

|-
|2002—03||rowspan="2"|Leeds United||rowspan="2"|Premier League
||18||2||4||0||0||0||0||0||22||2
|-
|2003—04
||30||3||1||0||1||0||0||0||32||3
|-
|2003—04||Swindon Town||Second Division
||6||2||0||0||0||0||0||0||6||2
|-
|2004—05||rowspan="2"|Newcastle United||rowspan="10"|Premier League
||25||1||4||0||1||0||14||1||44||2
|-
|rowspan="2"|2005—06
||3||0||0||0||0||0||4||2||7||2
|-
|Aston Villa (īre)
||27||1||3||0||3||2||0||0||33||3
|-
|2006—07||rowspan="3"|Newcastle United
||35||3||2||1||3||0||13||0||53||4
|-
|2007—08
||29||2||2||1||1||0||0||0||32||3
|-
|rowspan="2"|2008—09
||2||0||0||0||1||1||0||0||3||1
|-
|rowspan="3"|Aston Villa
||36||3||3||3||0||0||4||0||43||6
|-
|2009—10
||36||7||5||0||6||4||2||1||49||12
|-
|rowspan="2"|2010—11
||1||1||0||0||0||0||0||0||1||1
|-
|Manchester City
||22||0||1||1||0||0||4||0||28||1
|-
263||25||25||6||16||7||37||4||340||40

## Sasniegumi
**Newcastle United**

* UEFA Intertoto kauss: 2006

**Manchester City**

* Anglijas Premjerlīga: 2011—12, 2013—14
* FA kauss: 2010—11
* Anglijas Līgas kauss: 2013—14
* FA Community Shield: 2012

**Liverpool**

* Anglijas Premjerlīga: 2019—20
* FA kauss: 2021-22
* UEFA Čempionu līga: 2018—19; finālists : 2021—22
* UEFA Superkauss: 2019
* FIFA Klubu Pasaules kauss: 2019

## Atsauces

## Ārējās saites
Nikodema Rancāna iela (Rēzekne)

**Nikodema Rancāna iela** (oficiāli **N. Rancāna iela**) ir iela Rēzeknē.

Padomju laikos ielas nosaukums bija Latgales iela ().

## Ielu savienojumi
Nikodema Rancāna iela ir savienota ar šādām ielām:
* Ābeļu iela (T-veida krustojums)
* Bērzpils iela un Rīgas iela
* Valērijas Seiles iela
* Atbrīvošanas aleja
* Dārzu iela
* Raiņa iela
* Zemnieku iela
* Mediķu iela
* Krasta iela
* Purva iela (T-veida krustojums)
* Franča Trasūna iela
* Zilupes iela (tālāk iet Parka iela)

## Skatīt arī
* Latgales iela Rēzeknē
* Centrs
* Vipinga
* Rēzeknes ielas

## Atsauces
Nikodema Rancāna iela

**Nikodema Rancāna iela** var būt:
* Nikodema Rancāna iela — iela Krāslavā.
* Nikodema Rancāna iela — iela Preiļos.
* Nikodema Rancāna iela — iela Rēzeknē.

## Skatīt arī
* Nikodems Rancāns
* Jezupa Rancāna iela
Ulvis Alberts

**Ulvis Alberts** (dzimis  Rīgā, miris ) bija ASV latviešu fotogrāfs. Otrā pasaules kara laikā 1944. gadā kopā ar ģimeni devās bēgļu gaitās uz Vāciju, vēlāk pārcēlās uz dzīvi ASV. Specializējās mūziķu un slavenību fotografēšanā.

## Profesionālā darbība

Pēc radio televīzijas bakalaura grāda iegūšanas Vašingtonas Universitātē Sietlā Ulvis Alberts tur sāka fotografēt tādus mūziķus kā Bobs Dilans un Džimijs Hendrikss. 1973. gadā pārcēlās uz dzīvi Losandželosā, lai strādātu Holivudā. Bieži fotografēja augsta līmeņa pokera sacensības.

## Atsauces

## Ārējās saites
* Ulvja Alberta mājaslapa
Alternatīvais tūrisms

**Alternatīvais tūrisms** ir tūrisma veids, kas tiek definēts kā pretstats ierastajam masu tūrismam. Tas ir kopējs apzīmējums jaunām tūrisma formām, kas tiek attīstītas un veicinātas masu tūrisma vietā – parasti skaita ziņā ierobežotām tūristu grupām vai individuāliem ceļotājiem, videi saudzīgas, bieži arī specifiskas intereses un hobijus ietverošas. Ne Pasaules Tūrisma organizācija, ne citi oficiāli avoti nav snieguši precīzu alternatīva tūrisma definīciju, tādēļ profesionālajā vidē var sastapt dažādas interpretācijas.

## Alternatīvā tūrisma kategorijas
Visbiežāk alternatīvajā tūrismā iedala sekojošās kategorijas: zaļais jeb ekotūrisms, atbildīgais un ilgtspējīgais tūrisms, piedzīvojumu un aktīvais tūrisms (velobraukšana, jāšana, niršana, alpīnisms, nūjošana, u.c.), dabas tūrisms (putnu vērošana, dzīvnieku izpētes un saglabāšanas programmas), sakrālais tūrisms, interešu tūrisms (gastronomiskais, vīnu testēšanas, rokdarbu, mūzikas u.c.), brīvprātīgā darba tūrisms, medicīnas un Spa tūrisms.

## Ārējās saites
* UN World Tourism Organization
* Putnu vērošanas tūres Latvijā
* Aktīvās atpūtas tūres Latvijā
* Alternatīvo ceļojumu informatīvais katalogs
Zemesrieksts

**Zemesrieksts** jeb **arahiss** (*Arachis hypogaea*) ir tauriņziežu dzimtas augs. Zemesriekstu augļi, ko cilvēki lieto uzturā, atšķirībā no citiem pākšaugiem, nogatavojas zem zemes. Botāniski zemesriekstu augļi nav rieksti. Zemesriekstu izcelsmes vieta ir Dienvidamerika, bet mūsdienās tos kultivē arī citos kontinentos, galvenokārt tropu un subtropu zemēs. 2008. gadā vislielākā zemesriekstu raža tika ievākta Ķīnā, Indijā, Nigērijā, Amerikas Savienotajās Valstīs un Mjanmā.

Zemesriekstu augļi ir ļoti barojoši. Tos uzturā izmanto ne tikai cilvēki, bet arī dzīvnieki. Tie satur daudz olbaltumvielas, niacīnu un dzelzi. Nelielā daudzumā tie satur arī tiamīnu, riboflavīnu un kalciju. No zemesriekstiem iegūst arī eļļu, kuru izmanto dažādu ēdienu pagatavošanā.

## Attēlu galerija

File:Peanut oil bottle.jpg|Zemesriekstu eļļas pudele
File:PeanutButter.jpg|Zemesriekstu sviests
File:Cacahuates_Japoneses.jpg|"Japāņu zemesrieksti" - miltos apcepti zemesrieksti
Peanuts (Arachis hypogaea) - in shell, shell cracked open, shelled, peeled.jpg|


## Atsauces

## Ārējās saites
MSK

**MSK** var būt:
* MSK modulācija (*minimum-shift keying*);
* Maskavas laika zona;
* grupa Mazie smirdīgie kociņi.
Funafuti

**Funafuti** ir atols, uz kuras ir izvietojusies Tuvalu galvaspilsēta. Galvaspilsētu veido vairāki ciemi, no kuriem lielākie pēc iedzīvotāju skaita ir Alapi (2002. gadā 1024 iedzīvotāji), Fakaifou (1007), Senala (589), Teone (540) un Vaiaku (516). Valsts administratīvās ēkas atrodas Vaiaku ciemā. Funafuti atolu kopā veido aptuveni 30 saliņas, kuru kopējā platība ir 2,4 km². 1943. gadā Amerikas Savienotās Valstis šajā atolā izveidoja militāro bāzi. Neskatoties uz smilšaino augsni, atolā tiek audzēti kokosrieksti, kas tiek eksportēti. Funafuti atrodas arī neliels lidlauks, kas nodrošina aviosatiksmi ar kaimiņvalstīm un citiem Tuvalu atoliem.

## Ārējās saites
Šķidrais kristāls

**Šķidrie kristāli** ir organiskas vielas, kuras pie noteiktas temperatūras intervāla un šķīdinātāja ir vienlaicīgi apveltītas ar cietās vielas kristālam un šķidrumam raksturīgajām īpašībām. No vienas puses, tas ir šķidrums ar tam raksturīgo plūstamību un tā viskozitāte mainās no ūdens līdz biezas eļļas viskozitātei, atkarībā no kristāla tipa. Tajā pašā laikā tiem piemīt cieto kristālu raksturīgā optisko, elektrisko, magnētisko, termisko un mehānisko īpašību anizotropija.

Šķidrie kristāli ir šķidrumi ar sakārtotu molekulāro struktūru. Šķidrie kristāli tek tāpat kā parasti šķidrumi, bet tajā pat laikā tiem piemīt īpašību anizotropija kā kristāliem. Kausējot šādas vielas, to izkārtojas noteiktā veidā. Šāds stāvoklis saglabājas intervālā no kausēšanas temperatūras līdz šķidrā kristāla pārejai izotropā šķidrumā. Pārējas procesā šķidro kristālu struktūra pilnīgi izzūd un materiāls kļūst caurspīdīgs. Vairāku eksperimentu rezultātā tika atklāts, ka patiešām eksistē stāvoklis, kurā viela nav ne šķidra, ne cieta. Šādā stāvoklī vielai ir gan kristāliskas vielas īpašības (dubultlaušana), gan arī šķidruma īpašības (plūstamība).

Šķidros kristālus atklāja austriešu botāniķis Frīdrihs Reinitzers 1888. gadā.

Pēc struktūras šķidros kristālus iedala:
* **Nematiskie** – piemīt viszemākā simetrijas pakāpe. Šie kristāli ir organiski savienojumi, kuri sastāv no garām adatveida molekulām. Šīm molekulām ir tikai virziena orientācija. Molekulu orientāciju var viegli mainīt un kontrolēt ar ārējā elektriskā lauka palīdzību. 
* **Smektiskie** – molekulas sakārtotas slāņos. Piemīt optiskā aktivitāte, proti, spēja ievērojami pagriezt krītošā gaismas polarizācijas plakni.
* **Holesteriskie** – molekulu asis maina savu virzienu.

## Ārējās saites

* Šķidro kristālu optiskās īpašības
Ēro

**Ēro** (, , ) ir Francijas departaments, viens no Oksitānijas trīspadsmit departamentiem, kā arī viens no sākotnējiem 83 departamentiem, kas tika izveidoti Franču revolūcijas laikā 1790. gada 4. martā. Ēro administratīvais centrs ir Monpeljē (252&nbsp;998 iedzīvotāji). Departaments sīkāk iedalās 3 apgabalos (*arrondissements*):

* Monpeljē apgabals (*Arrondissement de Montpellier*);
* Lodēves apgabals (*Arrondissement de Lodève*);
* Bēzjē apgabals (*Arrondissement de Béziers*).

## Ārējās saites
Veckaplava

**Veckaplava** ir apdzīvota vieta Krāslavas novada Kaplavas pagastā. Izvietojusies Daugavas kreisajā krastā pie autoceļa P69 2,8 km no pagasta centra Kaplavas, 15 km no novada centra Krāslavas un 280 km no Rīgas.

## Vēsture
Jau 17. gadsimtā Veckaplavas teritorijā pie Daugavas pastāvējusi apmetne, kur 1650. gadā bijusi liela alus darītava, kā arī veikta ādu un kokmateriālu apstrāde. 1661. gadā dibināta Kaplavas baznīca. Ciemats izmiris Lielajā mērī. 18. gadsimtā šeit uz dzīvi pārcēlušies baltkrievi.
1841. gadā šeit atradās Vec-Koplavas muiža, vēlākā Vec-Bornes muiža (*Alt-Born*) ar Lizetovas (*Lisettenhof*) pusmuižu. Uz tās zemes bija Koplavas sloboda, kurā 1860. gados bija 80 iedzīvotāji un 20 dzīvojamās mājas; tā dēvēta arī par miestu. No 1890. gada Kaplavā atradās pagasta pārvalde, tiesa, pagaidu cietums. 1895. gadā uzbūvēja Kaplavas Vissvētās Dievmātes patvēruma pareizticīgo baznīcu (vēstures piemineklis). 

Satiksmi nodrošināja Grīvas—Priedaines lielceļš un Daugava, pa kuru 20. gadsimta sākumā kursēja Dinaburgas tvaikonis, kas pieturēja arī Kaplavā. 1920. gados pagasta valdi pārcēla uz Priedaini. 1932. gadā Kaplavai piešķīra biezi apdzīvotas vietas (ciema) statusu. Pēc Otrā pasaules kara 2 km no Kaplavas izveidojās jauns centrs, kas sākotnēji saucās par Prauliņiem, bet vēlāk pārņēma Kaplavas vārdu, kamēr veco Kaplavu pārdēvēja par Veckaplavu.

## Atsauces
Īstais nagliņkoks

**Īstais nagliņkoks** (*Syzygium aromaticum*) ir miršu dzimtas mūžzaļi koki vai krūmi ar smaržīgām lapām. Nagliņkoka izcelsmes vieta ir Moluku salas, bet mūsdienās to kultivē arī daudzās citās tropu zemēs. 2008. gadā nozīmīgākās krustnagliņu eksportētājvalstis bija Indonēzija, Madagaskara, Tanzānija, Šrilanka un Komoras.

## Izmantojums
200px|thumb|left|Kaltēti neizplaukuši nagliņkoka ziedpumpuri

Izkaltējot neizplaukušus nagliņkoka ziedpumpurus, iegūst **krustnagliņas**, kuru sastāvā ir 15–20% ēterisko eļļu, kas tām sniedz ļoti spēcīgu un īpatnēju smaržu un garšu. Šī iemesla dēļ krustnagliņas kā garšvielu ļoti plaši izmanto kulinārijā, pievienojot dažādiem dzērieniem (piemēram, rūgtajiem liķieriem, karstvīnam, punšam, augļu sulām un kokteiļiem), kā arī marinādēm, konditorejas izstrādājumiem, sakņu, gaļas, zivju, sēņu, makaronu ēdieniem, mērcēm un citur. Ēdieniem krustnagliņas parasti pievieno īsi pirms gatavības. Vēl no krustnagliņām iegūst neļķu eļļu, bet to antiseptiskās iedarbības dēļ krustnagliņas mēdz izmantot arī zobārstniecībā. Ir viegls veids, kā noteikt krustnagliņu kvalitāti. Kvalitatīvas, ar ēteriskajām eļļām bagātas krustnagliņas, iemestas ūdenī, peld vertikāli, ar galviņu uz augšu.

## Atsauces
Kungelva

**Kungelva** () ir pilsēta Zviedrijas dienvidrietumos. Pilsēta atrodas 20 kilometrus uz ziemeļiem no Gēteborgas un ir Gēteborgas piepilsēta. 2010. gadā pilsētā dzīvoja 22 768 iedzīvotāji.

Pilsēta ir dibināta 1612. gadā un tiek uzkatīts, ka pilsēta ir vairāk kā 1000 gadus veca. Pilsēta ir bijusi svarīga stratēģiska vieta. Blakus pilsētai ir Bohas cietoksnis, kurš ir celts 1308. gadā.

## Ārējās saites
* Kungelvas komūna

## Atsauces
Fjodors Fjodorovs

**Fjodors Fjodorovs** (; dzimis 1981. gada 11. jūnijā) ir bijušais krievu hokejists, kreisās malas uzbrucējs. Karjeras laikā aizvadījis 18 spēles Nacionālajā hokeja līgā, taču lielāko daļu karjeras, 7 sezonas, pavadījis dažādos Kontinentālās hokeja līgas klubos. Krievijas hokeja izlases rindās izcīnījis 2005. gada pasaules čempionāta bronzas medaļas.

Arī Fjodora vecākais brālis Sergejs ir plaši pazīstams hokejists.

## Spēlētāja karjera
Jau 1998. gadā Fjodors, būdams vien 17 gadus vecs, uzsāka savu Ziemeļamerikas juniora spēlētāja karjeru. Jau pēc pirmās sezonas 1999. gada NHL draftā Fjodorovu izvēlējās Tampabejas "Lightning" vienība, taču līgumu ar klubu viņš tā arī neparakstīja. Nākamās divas sezonas Fjodors aizvadīja Ontārio hokeja līgā, un 2001. gada NHL draftā jauno uzbrucēju izvēlējās Vankūveras "Canucks" vienība. 2002.—03. sezonās Fjodorovs arī debitēja Vankūveras kluba sastāvā, tā rindās aizvadot septiņas spēles. Lielāko daļu laika periodā no 2002. līdz 2004. gadam Fjodorovs gan aizvadīja Amerikas hokeja līgas klubā Manitobas "Moose". 2004.—05. sezonas NHL lokauta laikā Fjodorovs spēlēja Krievijas Superlīgā, Magņitogorskas "Metallurg" un Maskavas "Spartak" klubu rindās. Pēc lokauta beigām, 2005. gada rudenī Fjodors tika aizmainīts uz Ņujorkas "Rangers" vienību, kuras sastāvā sezonas gaitā aizvadīja trīs spēles.

2006. gada vasarā Fjodors atgriezās Krievijā, noslēdzot līgumu ar Jaroslavļas "Lokomotiv" vienību. Tiesa, sezonas gaitā no "Lokomotiv" rindām Fjodors nonācas Zviedrijas Elitsērijas klubā Malmes "Redhawks". 2007.—08. sezonu Fjodorovs aizvadīja Maskavas "Dinamo" rindās. Lai gan 2008. gada vasarā Fjodorovs centās atgriezties NHL, noslēdzot līgumu ar Ņūdžersijas "Devils", tas beidzās nesekmīgi, un jau drīz vien Fjodorovs pievienojās Ņižņekamskas "Ņeftehimik" rindām. 2009.—10. sezonu Fjodorovs aizvadīja Magņitogorskā, taču 2010.—11. sezonā spēlēja Mitišču "Atlant" rindās. Turpmākās trīs sezonas uzbrucējs pavadīja Sanktpēterburgas SKA un Maskavas CSKA sastāvos, taču savu pēdējo, 2014.—15. gada, sezonu aizvadīja Toljati "Lada" rindās.

Krievijas izlases rindās spēlējis 2005. gada Pasaules čempionātā, tajā izcīnot bronzas medaļas.

## Ārējās saites
Egļukalns

**Egļukalns** (arī **Egļu kalns**) ir paugurs Augšdaugavas novada Sventes pagastā Sventes dabas parka teritorijā, Augšzemes augstienes augstākais punkts. Izvietojies pagasta dienviddaļā 1,5 km no Sventes ezera krasta. Egļukalns ir ledāja starpmēļu stūra masīva daļa, ko veido galvenokārt glaciotektoniski deformēti fluvioglaciālie un glacigēnie nogulumi. Kalna relatīvais augstums ap 45 m. Kalns apaudzis ar egļu mežu. Virsotnē bija skatu tornis, no kura varēja saskatīt ap 12 km tālo Daugavpili, šobrīd tornis ir nojaukts. 

## Slēpošanas trases
Kalna dienvidaustrumu pusē ierīkotas vairākas apgaismotas slēpošanas trases.
To kopējais garums ir 690 metri, augstumu kritums visās trasēs ir 40 metri. Zilā trase ir 200 metrus gara un līdzena, sarkanā trase ir apmēram 250 metru gara ar 70 metru attālumu bremzēšanai. Melnās trases garums ir 220 metri ar tramplīnu kaskādi sniega parkam un stāvu nolaišanos.

## Atsauces
Zelčs

**Zelčs** (sieviešu dzimtē Zelča) ir latgaliešu cilmes uzvārds, kas cēlies no apvidvārda „zelčs” ar nozīmi 'zalktis' Cilvēki ar šo uzvārdu: 

* Artūrs Zelčs (1985) — futbolists;
* Kristaps Zelčs (1988) — hokeja vārtsargs;
* Vitālijs Zelčs (1952) — ģeologs, ģeogrāfs un augstskolas pasniedzējs.
Džordžs Gēršvins

**Džordžs Gēršvins** (; dzimis  Bruklinā, Ņujorkas štatā, ASV, miris  Holivudā, Kalifornijas štatā, ASV) bija amerikāņu komponists un pianists. Dž. Gēršvina kompozīcijas ir labi pazīstamas gan populārajā mūzikā, gan klasiskajā mūzikā žanrā. Viņa pazīstamākie darbi ir kompozīcijas orķestrim "Rapsodija blūza stilā" (*Rhapsody in Blue*; 1924) un "Amerikānis Parīzē" (*An American in Paris*; 1928), kā arī opera "Porgijs un Besa" (*Porgy and Bess*; 1935). Viņš savos sacerējumos apvienoja klasiskās mūzikas un džeza elementus. Dž. Gēršvins ir sarakstījis vairāk nekā 12 Brodvejas mūziklus, ko veidoja kopā ar savu brāli Airu Gēršvinu. Neskaitāmi mākslinieki ir ierakstījuši Dž. Gēršvina sarakstītās kompozīcijas. Viņa darbi ir tikuši izmantoti vairākās filmās un TV, daudzi no tiem kļuvuši par džeza standartiem.

## Ārējās saites

* Oficiālā mājaslapa
Mēlndala

**Mēlndala** () ir pilsēta Zviedrijas dienvidrietumos, Hallandes lēnē,  Gēteborgas piepilsēta. Mēlndalā dzīvo ap 60 000 cilvēku, no tiem ap 40 000 cilvēku dzīvo pilsētas teritorijā, bet 20 000 pilsētas apkārtnē.

## Ārējās saites
1427. gads

**1427. gads** () bija parastais gads, kas pēc Jūlija kalendāra sākās trešdienā.

## Notikumi

### Nezināms datums
* Mehiko: no acteku salu pilsētas Tenočtitlanas uz kontinentu tika uzcelts dambis. Imperators Ickoatls uzsāka agresīvu politiku pret kaimiņu tautām, tām bija jāmaksā mesli.
* Portugāļi atklāja Azoru salas.
* Brēmene tika izslēgta no Hanzas savienības.

## Dzimuši
* 30. novembris — Kazimirs IV Jagellons, Polijas karalis (miris 1492.)

## Miruši
Dēliņkalns

**Dēliņkalns** ( — ‘Velnakalns’) ir paugurs Alūksnes novadā uz Jaunlaicenes un Ziemeru pagastu robežas, Alūksnes augstienes augstākais punkts. Ietilpst 44 ha plašajā Dēliņkalna dabas liegumā. Pauguru veido smilts, grants un bezakmeņu māls. Kalna relatīvais augstums vairāk nekā 70 m. Kalnā ierīkota slēpošanas trase, apkārtnē — 10 km gara tūrisma taka. 

1 km līdz slēpošanas centram *Ķauķi*, kas atrodas Ķauķu kalnā, kur ir ierīkotas divas dabīgā sniega kalnu slēpošanas un snovborda trases.

## Atsauces
1305. gads

**1305. gads** () bija parastais gads, kas pēc Jūlija kalendāra sākās piektdienā.

## Notikumi
* 5. jūnijs — Klements V kļuva par Romas pāvestu.

### Nezināms datums
* Vāclavs III kļuva par Bohēmijas karali.

## Dzimuši

## Miruši
* 21. jūnijs — Vāclavs II Pšemisls, Bohēmijas karalis
* 23. augusts — Viljams Volless (*William Wallace*), skotu bruņinieks un karavadonis (dzimis ap 1270.)
* Mozus no Leonas, spāņu rabīns
Dzierkaļu kalns

**Dzierkaļu kalns** (; arī **Dzerkaļu kalns**) ir 286,5 m augsts paugurs Latgales augstienes Rāznavas paugurainē. Izvietojies Rēzeknes novada Kaunatas pagastā, 700 m uz ziemeļaustrumiem no Lielā Liepukalna Rāznas nacionālā parka teritorijā. Kalna relatīvais augstums ir 89,2 m — pēc relatīvā augstuma augstākais Latvijā. Dzierkaļu kalns ir trīsstūrveidīgas formas izometriskas formas lielpaugurs. Tā garākā, 700—800 m garā, ziemeļrietumu nogāze saposmota ar izliektiem, līdz 28 m augstiem un 150—300 m platiem vaļņiem. Paugura augstākā dienvidaustrumu daļa paceļas 71—86 m virs starppauguru ieplakām. No Lielā Liepukalna atdala 64 m dziļa ieplaka. Pauguru veido zemledus apstākļos sabīdīti un sakrokoti smilts—grants un grants—oļu nogulumi, kā arī morēnas smilšmāls vai mālsmilts. Paugurs apaudzis ar egļu mežu.

2017. gadā atzīts par vienu no simboliem Latvijas dabā — gada ģeovietu.

## Atsauces
1443. gads

**1443. gads** () bija parastais gads, kas pēc Jūlija kalendāra sākās otrdienā.

## Notikumi
* 22. jūlijs — notika kauja starp Veco Šveices konfederāciju un Cīrihi.
* 28. novembris — Ģerģs Kastrioti deklarēja Albānijas neatkarību no Osmaņu impērijas.

### Nezināms datums
* Tika nodedzināta Bulgārijas galvaspilsēta Sofija.
* Vēsturiskos avotos pirmo reizi pieminēts Bauskas vārds.

## Dzimuši
* 23. februāris — Māķāšs Huņadi (*Hunyadi Mátyás*), Ungārijas karalis (miris 1490.)
* 5. decembris — Jūlijs II (*Iulius II*), Romas pāvests (miris 1513.)

## Miruši
* 16. janvāris — Erasmo no Narni, viens no slavenākajiem itāļu algotņiem
Lielais Liepukalns

**Lielais Liepukalns** () ir 289,2 m augsts paugurs Latgales augstienes Rāznavas paugurainē, Latgales augstākais paugurs, piektais augstākais paugurs Latvijā. Izvietojies Rēzeknes novada Kaunatas pagastā, 3 km uz ziemeļaustrumiem no Dubuļiem Rāznas nacionālā parka teritorijā. Kopš 1977. gada kompleksais dabas liegums, pēc tam, līdz iekļaušanai nacionālajā parkā — dabas liegums. Kalna relatīvais augstums ir ap 86 m, ap 64 m dziļa ieplaka to šķir no 700 m attālā Dzierkaļu kalna. Apaudzis ar egļu un jauktu koku mežu.

## Atsauces

## Ārējās saites
* Uzsākti projekta darbi Lielajā Liepukalnā
Volkers

**Volkers** () ir populārs angļu uzvārds. Personas ar šādu uzvārdu var būt:

* Alans Volkers (*Alan Walker*; 1997) — Norvēģijas dīdžejs un mūzikas producents;
* Antuāns Volkers (*Antoine Walker*; 1976) — ASV basketbolists;
* Džordžs Volkers (*George Walker*; 1803—1879) — angļu šahists;
* Kemba Volkers (*Kemba Walker*; 1990) — ASV basketbolists;
* Neitans Volkers (*Nathan Walker*; 1994) — Austrālijas hokejists;
* Pols Volkers (*Paul Walker*; 1973—2013) — ASV aktieris;
* Robins Volkers (*Robin Walker*; 1976) — Austrālijas video spēļu dizaineris;
* Šons Volkers (*Sean Walker*; 1994) — Kanādas hokejists;
* Žulians Volkers (*Julian Walker*; 1986) — šveiciešu hokejists.

## Skatīt arī
* Volkere
* *[[Walker]]*
Walker

***Walker*** ir angļu un vācu uzvārds. *Walker* var būt:

* Volkere — uzvārds sieviešu dzimtē;
* Volkers — uzvārds vīriešu dzimtē.
Eļļa

thumbnail|235px|Motoreļļas iepildīšana automašīnas dzinējā
**Eļļa** ir jebkura nepolāra, neitrāla ķīmiskā viela, kas normālos apstākļos ir viskozs šķidrums un ir gan hidrofoba (tāda, ko ūdens neslapina), gan lipofila (tāda, kas ir taukaina). Eļļām ir augsts oglekļa un ūdeņraža saturs, un tās parasti ir viegli uzliesmojošas un slidenas. Vispārīgi termins ‘eļļa’ tiek attiecināts uz krasi atšķirīgām vielām gan pēc struktūras, gan īpašībām, gan izmantošanas. Eļļas iedala organiskajās eļļās un minerāleļļās. No organiskajām eļļām visplašāk zināmas augu eļļas, tas ir, gan pārtikas eļļas, gan gaistošās ēteriskās eļļas, bet minerāleļļas iegūst pārstrādājot naftu. Eļļas šķīst organiskos šķīdinātājos. Eļļas izmanto pārtikā, arī kā degvielu, eļļošanā un krāsu, plastmasas un citu materiālu ražošanā. Speciāli sagatavotas eļļas (ēteriskās eļļas) izmanto dažās reliģiskajās ceremonijās kā attīrītājus.

## Eļļu veidi
Eļļas iedala organiskajās eļļās un minerāleļļās. Eļļas plaši izmanto pārtikā, rūpniecībā, mehānismu eļļošanā un citur.

### Pārtikas eļļas
[thumbnail|175px|[Saulgriezes|Saulgriežu sēklu eļļa]]
Pārtikas eļļas jeb cepamās eļļas ir augu vai dzīvnieku izcelsmes taukskābju glicerāti, ko izmanto cepšanā un cita veida ēdienu gatavošanā. To izmanto arī kā piedevu un aromatizatoru ēdieniem, piemēram, salātu gatavošanā. Normālos apstākļos pārtikas eļļa ir šķidra, lai gan atsevišķas eļļas, piemēram, kokosriekstu eļļa vai palmu eļļa var būt sabiezināta, saturēt piesātinātos taukus. Ir ļoti dažādas eļļas pēc izgatavotās vielas, tās var būt olīveļļa, rapšu eļļa, saulgriežu sēklu eļļa, sojas eļļa, palmu eļļa, zemesriekstu eļļa. No dzīvnieku izcelsmes eļļām izplatīta ir zivju eļļa.

### Ēteriskās eļļas
Ēteriskās eļļas ir no augiem iegūti, ūdenī nešķīstoši, viegli gaistoši aromātiski šķidrumi. Ēteriskās eļļas izmanto smaržās, kosmētikā, ziepēs un citos produktos, attiecībā uz garšvielām arī pārtikā un dzērienos, kā arī pievieno mājsaimniecības tīrīšanas līdzekļiem.

### Motoreļļas
Motoreļļas galvenā funkcija ir samazināt berzi un nodilumu kustīgajām daļām, kā arī attīrīt dzinēju no netīrumiem un citām vielām. Tā neitralizē arī skābes, kas rodas no degvielas un smērvielas oksidācijas, uzlabo virzuļa gredzenu hermētiskumu un dzesē dzinēju.

### Smērvielas
Smērvielas jeb ziežvielas parasti ir organiskas vielas, kuru uzdevums ir samazināt berzi, kā arī izdalīto siltumu, kas rodas berzes rezultātā. Bez dažādu iekārtu un ierīču iesmērēšanas, šīs vielas izmanto arī citiem mērķiem, piemēram, ultrasonogrāfijā veicot izmeklēšanu, mākslīgo locītavu ieziešanai, seksuālajās aktivitātēs izmanto lubrikantu.

### Citur
Citi eļļu izmantošanas veidi ir šādi:
* kurināmais apsildīšanai vai degviela iekšdedzes dzinējos;
* darba šķidrums hidrauliskās sistēmās;
* elektriskais izolators elektrotehnikā.

## Skatīt arī
* Eļļas lampa

## Atsauces

## Ārējās saites

*
Dzegužkalns

**Dzegužkalns** (senāk arī **Jēru kalns**) ir 1 km gara un 0,3 km plata vaļņveida kāpa Rīgā, Iļģuciemā (Dzirciema apkaimē), Baltijas ledus ezera smilšainajā līdzenumā. Tas ir augstākais Rīgas dabiskais paugurs; augstākais punkts atrodas kāpas ziemeļu galā (28 m virs jūras līmeņa), relatīvais augstums 16—18 m. 2015. gadā, sakārtojot teritoriju bijušās Pļavnieku izgāztuves vietā, izveidots aptuveni 33 metrus augsts mākslīgs kalns (Dreiliņkalns), kas ir augstāks par Dzegužkalnu.

Kāpa izstiepta ziemeļaustrumu—dienvidrietumu virzienā, veidojusies pirms 10 000—9000 gadiem Joldijas jūras piekrastē, valdot ziemeļrietumu vējiem vēsa un sausa klimata apstākļos. Ziemeļrietumos to norobežo Dzegužu un Embūtes ielas, austrumos — Daugavgrīvas iela. Kāpu šķērso Buļļu iela. Kāpas ziemeļu un dienvidu gali apbūvēti.

Kalna nosaukums cēlies no netālajām Piņķu muižai piederīgā zemnieka Dzeguzes (*Seggus*) mājām. Šaipus Buļļu ielai kāpu vaļņu nogāzē kopš 17. gadsimta bija iekārtota apbedījumu vieta. 1845. gadā Rīgas rāte te nolēma ierīkot kapsētu pilsētas visu kristīgo konfesiju trūcīgajiem iedzīvotājiem, kur par kapa vietu nebija jāmaksā. 1907. gadā šo kapsētu slēdza. 1893. gadā vairāk nekā divu hektāru plašajā teritorijā sāka iekārtot **Dzegužkalna parku**, kas veidots gan ainaviskā, gan regulārā stilā — pēc pilsētas dārzu direktora Georga Kūfalta projekta. 1911. gadā parks jau bija labi iekopts: bija nostiprināti celiņi, izveidoti apstādījumi, sastādīti ceriņi un citi košumkrūmi. Kalna galā uzcēla nelielu kafijas paviljonu, bet nogāzē — estrādi. No 1929. gada parka labiekārtošanas darbus veica pēc Andreja Zeidaka projekta.

## Atsauces

## Ārējās saites
Vills Smits

**Viljards Kerols "Vills" Smits jaunākais** (; dzimis  Filadelfijā, Pensilvānijas štatā, ASV) ir amerikāņu aktieris, kino producents un popreperis. Guvis panākumus mūzikā, TV un kinojomā. Vills Smits nominēts sešām Zelta globusa balvām un četrām Amerikas Kinoakadēmijas balvām, no kurām pa vienai ieguvis par Ričarda Viljamsa lomu filmā "Uzvarētāju ģimene" (*King Richard*, 2021). Par šo lomu ieguvis arī BAFTA kino balvu. Smits astoņas reizes nominēts ''Grammy'' balvai, ko ieguvis četras reizes.

1980. gados viņš guva slavu kā reperis ar skatuves vārdu *The Fresh Prince*. 1990. gadā Smita popularitāte strauji pieauga pēc filmēšanās seriālā *The Fresh Prince of Bel-Air*. Seriālu translēja sešus gadus līdz 1996. gadam. Pēc tam viņš pievērsās kinoaktiera karjerai, filmējies vairākās asa sižeta filmās. Vills Smits kļuva par pirmo aktieri, kurš filmējies pēc kārtas astoņās filmās, kuru ieņēmumi ASV pārsniedza 100 miljonus ASV dolāru. Pavisam 19 fantastikas filmas, kurās filmējies Vills Smits, guvušas lielākus ieņēmumus par 100 miljoniem dolāru.

Pazīstamākās filmas ar Smita piedalīšanos ir "Sliktie puiši" (1995), "Sliktie puiši 2" (2003), "Sliktie puiši uz mūžu" (2020), "Neatkarības diena" (1996), "Vīri melnā" (1997), "Vīri melnā II" (2002), "Vīri melnā 3" (2012), "Es, robots" (2004), "Tiesības uz laimi" (2006), "Es esmu leģenda" (2007), "Henkoks" (2008), "Mežonīgie rietumi" (1999), "Valsts ienaidnieks" (1998), "Haizivs stāsts" (2004), "Hičs" (2005), "Septiņas dzīves" (2008) un "Aladins" (2019).

Vills Smits izdevis četrus studijas albumus: *[[Big Willie Style]]* (1997), *[[Willennium]]* (1999), *[[Born to Reign]]* (2002) un *[[Lost and Found]]* (2005).

## Filmogrāfija

## Ārējās saites
Palikira

**Palikira** (*Palikir*) ir Mikronēzijas galvaspilsēta. Par valsts galvaspilsētu tā kļuva 1989. gadā, kad nomainīja iepriekšējo galvaspilsētu, lielāko apdzīvoto vietu Kolonju. Palikirā dzīvo 6647 iedzīvotājш un tā atrodas Ponpejas salā, Klusā okeāna rietumu daļā. 

Pamatiedzīvotāji Palikiras teritoriju apdzīvojuši jau pirms mūsu ēras, ierodoties no Vanuatu vai Zālamana Salām. 19. gadsimta beigās salu kolonizējuši spāņi, vēlāk tā pārdota vāciešiem, taču Palikirai īpaša nozīme nav piemitusi, tai esot vien nelielam ciemam. Starpkaru periodā Ponpejas sala, tostarp Palikira, piederēja Japānas impērijai. Pēc Japānas sakāves 2. Pasaules karā sala nonāca ASV pārvaldībā, līdz Mikronēzija ieguvusi neatkarību 1979. gadā. Palikira apzināti veidota kā Mikronēzijas adminшstratīvais centrs, un par valsts galvaspilsētu tā kļuva 1989. gadā, aizstājot Kolonju, kura arī atrodas Ponpejas salā.

Salā ir tropisks klimats, ar ļoti augstu nokrišņu daudzumu un gandrīz nemainīgu temperatūru gada gaitā. Gada nokrišņu vidējais apmērs ir 5200 mm, kas to padara par nokrišņiem bagātāko galvaspilsētu pasaulē.

## Ārējās saites

* ''American Heritage Dictionary''
1988.—1989. gada NBA sezona

**[[Nacionālā basketbola asociācija|Nacionālās basketbola asociācijas]] 1988.—1989. gada sezona** bija 43. NBA sezona. Šajā sezonā piedalījās 25 komandas (visas no ASV). Līgā debitēja divas komandas: Šarlotas "Hornets" un Maiami "Heat".

Par NBA čempioniem kļuva Detroitas "Pistons" spēlētāji, kas četru spēļu finālsērijā pieveica Losandželosas "Lakers" ar 4—0. Finālsērija ilga no  līdz . Par regulārās sezonas vērtīgāko spēlētāju tika atzīts Maģiskais Džonsons ("Lakers"), regulārās sezonas rezultatīvākais spēlētājs bija Maikls Džordans ("Bulls"). Finālsērijā par vērtīgāko spēlētāju atzina čempionvienības dalībnieku Džo Dumarsu.

1988. gada NBA drafts notika , tajā Losandželosas "Clippers" ar pirmo numuru izvēlējās Deniju Meningu. 39. NBA Visu zvaigžņu spēle notika *Astrodome* arēnā Hjūstonā, Teksasas štatā. Tajā Rietumu komanda uzvarēja Austrumus ar 143–134. Par spēles vērtīgāko spēlētāju tika atzīts Jūtas "Jazz" spēlētājs Karls Malons.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas MVP]]:** Maģiskais Džonsons, Losandželosas "Lakers"
* **[[NBA labākais spēlētājs aizsardzībā|Labākais spēlētājs aizsardzībā]]:** Marks Ītons, Jūtas "Jazz"
* **[[NBA sezonas labākais debitants|Labākais debitants]]:** Mičs Ričmonds, Goldensteitas "Warriors"
* **[[NBA sezonas labākais rezervists|Labākais rezervists]]:** Edijs Džonsons, Fīniksas "Suns"
* **[[NBA sezonas progresējušākais spēlētājs|Progresējušākais spēlētājs]]:** Kevins Džonsons, Fīniksas "Suns"
* **[[NBA sezonas labākais treneris|Labākais treneris]]:** Kotons Ficsimonss, Fīniksas "Suns"

## Ārējās saites
* Oficiālā NBA mājaslapa 
* Basketball Reference profils
Scorpions

***Scorpions*** ir smagā metāla un smagā roka grupa no Hannoveres, Vācijas. Grupas sastāvā ir Klauss Meine, Rūdolfs Šenkers, Matiass Jabss, Pāvels Moncivoda un Džeimss Kotaks. *Scorpions* ir pazīstama ar savu 1980. gadu rokhimnu *Rock You Like a Hurricane*, kā arī ar singliem *No One Like You*, *Send Me an Angel*, *Still Loving You* un *Wind of Change*. Grupa ierindojās 46. vietā TV kanāla *VH1* veidotajā smagā roka izpildītaju sarakstā.  *Scorpions* savus ierakstus ir pārdevuši vairāk nekā 100 miljonos kopiju visā pasaulē, lai arī daži avoti vēsta, ka šis skaits ir vismaz 150 miljoni. Kopumā grupa ir izdevusi 18 studijas albumus, kā arī 23 labāko dziesmu izlases, 23 singlus un 9 DVD.

## Diskogrāfija

### Studijas albumi
* *[[Lonesome Crow]]* (1972)
* *[[Fly to the Rainbow]]* (1974)
* *[[In Trance]]* (1975)
* *[[Virgin Killer]]* (1976)
* *[[Taken by Force]]* (1977)
* *[[Lovedrive]]* (1979)
* *[[Animal Magnetism]]* (1980)
* *[[Blackout (Scorpions albums)|Blackout]]* (1982)
* *[[Love at First Sting]]* (1984)
* *[[Savage Amusement]]* (1988)
* *[[Crazy World]]* (1990)
* *[[Face the Heat]]* (1993)
* *[[Pure Instinct]]* (1996)
* *[[Eye II Eye]]* (1999)
* *[[Unbreakable]]* (2004)
* ** (2007)
* *[[Sting in the Tail]]* (2010)
* *[[Return to Forever]]* (2015)
* *Rock Believer* (2022)

## Atsauces

## Ārējās saites

* Grupas oficiālā mājaslapa
1987.—1988. gada NBA sezona

**[[Nacionālā basketbola asociācija|Nacionālās basketbola asociācijas]] 1987.—1988. gada sezona** bija 42. NBA sezona. Šajā sezonā piedalījās 23 komandas (visas no ASV).

Par NBA čempioniem kļuva Losandželosas "Lakers" spēlētāji, kas septiņu spēļu finālsērijā pieveica Detroitas "Pistons" ar 4—3. Tas bija "Lakers" otrais tituls pēc kārtas. Finālsērija ilga no  līdz . Par regulārās sezonas vērtīgāko spēlētāju tika atzīts Maikls Džordans ("Bulls"), kurš bija arī sezonas rezultatīvākais spēlētājs. Finālsērijā par vērtīgāko spēlētāju atzina čempionvienības dalībnieku Džeimsu Vortiju.

1987. gada NBA drafts notika , tajā Sanantonio "Spurs" ar pirmo numuru izvēlējās Deividu Robinsonu, taču drafta pirmais numurs šajā sezonā nespēlēja. 38. NBA Visu zvaigžņu spēle notika *Chicago Stadium* arēnā Čikāgā, Ilinoisas štatā. Tajā Austrumu komanda uzvarēja Rietumus ar 138–133. Par spēles vērtīgāko spēlētāju tika atzīts Čikāgas "Bulls" spēlētājs Maikls Džordans, kurš uzvarēja arī *slum-dunk* konkursā.

Finālsērijas septītajā spēlē čempionvienības spēlētājs Džeimss Vortijs guva pirmo *triple-double* finālsēriju septīto spēļu NBA vēsturē. Viņš guva 36 punktus, savāca 11 atlēkušās bumbas un atdeva 10 rezultatīvas piespēles. Maikls Džordans kļuva par pirmo spēlētāju līgas vēsturē, kurš vienā sezonā ir rezultatīvākais un saņem sezonas labākā spēlētāja aizsardzībā balvu.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas MVP]]:** Maikls Džordans, Čikāgas "Bulls"
* **[[NBA labākais spēlētājs aizsardzībā|Labākais spēlētājs aizsardzībā]]:** Maikls Džordans, Čikāgas "Bulls"
* **[[NBA sezonas labākais debitants|Labākais debitants]]:** Marks Džeksons, Ņujorkas "Knicks"
* **[[NBA sezonas labākais rezervists|Labākais rezervists]]:** Rojs Terplijs, Dalasas "Mavericks"
* **[[NBA sezonas progresējušākais spēlētājs|Progresējušākais spēlētājs]]:** Kevins Dakvorts, Portlendas "Trail Blazers"
* **[[NBA sezonas labākais treneris|Labākais treneris]]:** Dags Mo, Denveras "Nuggets"

## Ārējās saites
* Oficiālā NBA mājaslapa 
* Basketball Reference profils
Brescia Calcio

***Brescia Calcio*** (), plašāk zināms vienkārši kā ***Brescia***, ir Itālijas futbola klubs no Brešas, pilsētas Lombardijā. Dibināts 1911. gadā. Pašlaik spēlē Itālijas B sērijā.

Klubam pieder B sērijas rekords ar visvairāk tajā aizvadītajām sezonām (58) un sezonām pēc kārtas (18; no 1947.–1948. gada sezonas līdz 1964.–1965. gada sezonai). Komanda ir trīsreiz uzvarējusi B sērijā. Pie kluba panākumiem pieskaitāms arī Angļu-itāļu kauss, kuru tas ieguva 1994. gadā, finālā uzvarot *[[Notts County F.C.|Notts County]]* ar 1–0. Kluba veiksmīgākā sezona Itālijas A sērijā bija 2000.–2001. gadā, kad tas ieguva septīto vietu un kluba sastāvā spēlēja 1993. gada Zelta bumbas ieguvējs Roberto Badžo. 2001. gadā klubs kvalificējās arī Intertoto kausam, kurā sasniedza finālu, tajā divreiz spēlejot neizšķirti, bet pēc viesos gūto vārtu likuma zaudējot *[[Parīzes "Saint-Germain"|Paris Saint-Germain]]*.

Senākā vēsturē klubs kopā ar *[[Turīnas "Juventus"|Juventus]]* ieņēma dalītu otro vietu grupā 1928.–1929. gada nacionālajā čempionātā, astoņus punktus aiz uzvarētājiem *[[Bologna F.C. 1909|Bologna]]*.

Komandas krāsas ir zila ar baltu, mājas spēles tā aizvada Mario Rigamonti stadionā, kura ietilpība ir  	16&nbsp;743 skatītāju vietas.

## Sasniegumi
* **[[Itālijas futbola čempionāta B sērija|B sērija]]**
** Čempioni (4): 1964–65, 1991–92, 1996–97, 2018–19
** Vicečempioni (6): 1932–33, 1942–43, 1947–48, 1951–52, 1968–69, 1985–86
* **C sērija / C1 sērija / "Lega Pro"**
** Uzvarētāji (2): 1938–39, 1984–85
* **Angļu-itāļu kauss**
** Kausa ieguvēji (1): 1993–94

## Atsauces

## Ārējās saites
* Oficiālā vietne
Linšēpinga

**Linšēpinga** () ir pilsēta Zviedrijas dienvidos, 200 kilometru attālumā no Stokholmas. Linšēpinga ar vairāk kā 104 000 iedzīvotāju 2010. gadā bija septītā lielākā pilsēta Zviedrijā pēc iedzīvotāju skaita. Linšēpingā atrodas viena no Zviedrijas autobūves kompānijas *[[Saab (auto)|Saab]]* ražotnēm.

Pilsētā ir divas lidostas un universitāte. Ar vairāk kā 26 800 studentiem un vairāk kā 3655 darbiniekiem Linšēpingas Universitāte ir viena no lielākajām Zviedrijā. Universitāte dibināta 1975. gadā, tās galvenie novirzieni ir tehnika un filozofija.

Linšēpingā atrodas Zviedrijas Elitsērijas hokeja klubs *[[Linköpings HC]]*.

## Atsauces

## Ārējās saites

* Linšēpingas komūna
Ziemeļu divcīņa

[right|200px|thumb|Viens no titulētākajiem divcīņniekiem [Hannu Manninens]]
**Ziemeļu divcīņa** ir ziemas sporta veids, kurā sportisti sacenšas tramplīnlēkšanā un distanču slēpošanā. Ziemeļu divcīņu pārrauga Starptautiskā Slēpošanas federācija (FIS). Šajā sporta veidā notiek sacensības arī sievietēm.

Pirmās lielās sacensības ziemeļu divcīņā notika 1892. gadā Oslo, Holmenkollenas slēpošanas festivālā. Kopš tā laika šīs sacensības ir kļuvušas par ikgadēju pasākumu Norvēģijā. Ziemeļu divcīņas sacensības ir iekļautas ziemas olimpisko spēļu programmā. Individuālais starts ir noticis visās olimpiādēs kopš 1924. gada Šamonī olipiskajām spēlēm.

Sākotnēji ziemeļu divcīņā pirmā notika distanču slēpošana, kurai sekoja tramplīnlēkšana. Tas tika mainīts 1950. gadā. Trīs ziemeļu divcīņas disciplīnas (klasiskās individuālās sacensības, sprints un komandu sacensības) ir iekļautas Pasaules čempionātu un olimpisko spēļu programmā. Ceturtais veids (masu starts jeb sacensības ar kopēju startu) tika ieviests 2009. gadā sacensībās Čehijā.

## Noteikumi
Ziemeļu divcīņas pirmā disciplīna ir tramplīnlēkšana, kas tiek vērtēta visumā tāpat kā parastās tramplīnlēkšanas sacensībās. Punktus par stilu piešķir pieci tiesneši. Augstāko un zemāko vērtējumu ignorē, vērā tiek ņemti vidējie trīs vērtējumi. Šie punkti nosaka kārtību, kādā dalībnieki startēs distanču slēpošanā (punkti pēc speciālas sistēmas tiek pārrēķināti sekundēs). Distanču slēpošanas iedzīšanas distancē dalībnieki slēpo brīvajā stilā. Klasiskās distances garums ir 15 km. Uzvaru ziemeļu divcīņā gūst pirmais finiša līniju šķērsojušais sportists.

## Ārējās saites
Krievukalns

**Krievukalns** (arī **Krīvu kalns**, **Radiņkalns**) ir paugurs Dienvidkurzemes novada Embūtes pagastā, Rietumkursas augstienes augstākais punkts. Krievukalns ir lielpaugurs (pirmmasīvs) Embūtes paugurainē, 2,5 km uz dienvidrietumiem no Embūtes. Kalna relatīvais augstums ap 20 m. Garums 1,5 km, platums — 1 km, veido deformēti smilts un grants slāņi, virsotnē — smilšmāls. Tuvu kalna virsotnei (184,8 m vjl augstumā) iet autoceļš P106, tādēļ kalns grūti atpazīstams. Kalna virsotnē tīrumi, nogāzes mežainas. Senatnē bijusi nozīmīga sakrāla kulta vieta; virsotnē četrskaldņu formas plakans akmens. Domājams, nosaukums cēlies, pārveidojoties seno priesteru krīvu vārdam.

## Atsauces
SMART kritērijs

**TRIKS** **(SMART)** ir mnemonisks rādītājs, kuru pielieto projektu vadībā un stratēģiskajā plānošanā mērķu definēšanas fāzē, un izmanto, lai novērtētu iepriekš definētos mērķus. Akronīms TRIKS (SMART) pirmo reizi definēts G. T. Doriana publikācijā Mērķorientētas vadīšanas nepieciešamību un TRIKS (SMART) kritēriju pamatelemetus definējis arī P. Drākers. P. Drākers savā 1954 gada publikācijā „Praktiskā vadīšana” lieto terminu „mērķorientētā vadīšana”, kā arī norāda uz mērķu definēšanas nozīmi organizācijas vadīšanas pilnveidošanai. 

P. J. Maijers TRIKS (SMART) mērķu definēšanas principus izmanto publikācijā "Personīgās veiksmes plānotājs" (1965), lai gan nav nekādu dokumentētu pierādījumu par akronīma izmantošanu līdz 1981. gada novembrim, kad G. T. Dorians publicēja TRIKS (SMART) akronīmu. P. J. Maijera publikācijās TRIKS (SMART) princips ir norādīts teksta aprakstā, bez akronīma lietojuma un tam nav lietošanas autortiesības .

Mērķis ir mērogs vai vēlamais stāvoklis, ar kuru varēs izmērīt noteiktā laika punktā un vietā nākotnes rīcības rezultātus. Projekta mērķi nav abstrakta vīzija, to var raksturot kā vēlmes un cerības atrisināt problēmu, kā ietekmi, kuru jārada, kā kritērijus, kuri virzīti uz nākotnes risinājumiem. Projekta mērķi nekad nav pasākumi vai darbības, kuras jāveic, lai problēmu atrisinātu, kā arī nekad nesatur risinājumu priekšlikumus.

## Praktiskā pielietošana (piemērs)

Atbilstoši TRIKS (SMART) principam mērķi var definēt šādi:

**Pamatmērķis**

*Līdz 2011. gada 30. decembrim nodrošināt 80% bērnus Rīgā ar bērnu uzraudzības pakalpojumiem.* 

**Konkrētais mērķis**

*Līdz 2011. gada decembrim, nodrošināt bērnu uzraudzības pakalpojumu piedāvājuma pieaugumu privātajā sektorā Rīgas pilsētā par 10% .*

## Atsauces
Kamparkalns

**Kamparkalns** ir paugurs Ziemeļkursas augstienes Vanemas paugurainē, augstienes augstākais punkts. Izvietojies Talsu novada Lībagu pagasta austrumos pie «Kamparu» mājām, Talsu pauguraines dabas parka teritorijā. Vaļņveidīgs iegarenas formas paugurs, relatīvais augstums ap 32,3 m. Garums 750 m, platums līdz 200 m, veido smilts, grants, oļi. Veidojies zemledus apstākļos, ledājam izspiežot un sakrokojot senākus ledāja kušanas ūdeņu nogulumus. Apaudzis ar platlapju (liepas, ozoli, lazdas) un priežu mežu. 

Ziemeļu nogāzē ierīkota atpūtas bāze un divas slēpošanas trases (augstums 25 m un 60 m), virsotnē — skatu tornis. Trases: 2 trases (250 m – 350 m)

## Atsauces
Lunda

**Lunda** (, ) ir pilsēta Zviedrijas galējos dienvidos — Skonē, Ēresunda šauruma krastā. Lunda ir viena no senākajām pilsētām Zviedrijā. Pilsēta pirmo reizi minēta 990. gadā.

Lunda ir sena universitātes pilsēta, Lundas Universitāte izveidota 1666. gadā. Ar astoņām fakultātēm un daudzfunkcionālu izpētes centru Lundas universitāte ir lielākā universitāte Skandināvijā izpētes un augstākās izglītības jomā. Lielākā daļa universitātes ēku izvietotas Lundā, bet dažas ēkas atrodas arī Malmē.

Ārkārtīgi asiņainā Lundas kauja, Skones kara laikā notika tieši uz ziemeļiem no pilsētas 1676. gadā un beidzās ar izšķirošu Zviedrijas uzvaru; Zviedrijas kontrole pār Skoni tika apstiprināta Lundas miera līgumā vēlāk tajā pašā gadā.

## Atsauces

## Ārējās saites

* Lundas pilsēta
Ziemeļholande

**Ziemeļholande** (, ) ir viena no Nīderlandes 12 provincēm. Ziemeļholande robežojas ar trim citām Nīderlandes provincēm: ar Dienvidholandi, Utrehtu un Flevolandi. Rietumos to apskalo Ziemeļjūra, ziemeļos — Vatu jūra, bet austrumos — Eiselmērs. Provinces administratīvais centrs ir Hārlema, lai gan lielākā apdzīvotā pilsēta ir valsts galvaspilsēta Amsterdama. 2015. gadā Ziemeļholandē dzīvoja 2,76 miljoni iedzīvotāju.

## Ārējās saites
Staņislavs Koņuhovs

**Staņislavs Koņuhovs** (*Станислав Николаевич Конюхов*; dzimis , miris ) bija Ukrainas raķešbūves konstruktors, zinātnieks, Ukrainas Varonis. No 1990. gadiem bijis Južnoje konstruktoru biroja galvenais konstruktors un direktors.

## Ārējās saites
* Biogrāfiskie dati peoples.ru lapā 
* Конюхов Станіслав Миколайович
Totēmstabs

thumb|Totēmstabi
**Totēmstabs** ir no baļķa (galvenokārt no milzu tūjas *Thuja plicata*, ko pazīst arī kā rietumu sarkano ciedru) izgrebta skulptūra. Raksturīgi Ziemeļamerikas indiāņu ciltīm, kuras apdzīvo Savienoto Valstu ziemeļrietumu un Kanādas rietumu piekrasti. Totēmstabi nebija elki, kā uzskatīja daudzi kristīgie misionāri, bet gan pieminekļi, kuros attēlotais ciltskoks atklāja ģimenes statusu. Leģendas par katra nama ģimenes izcelšanos saistīja ar kādu garu dzīvnieku formā — kraukļa, vilka, lāča, ērgļa. Kokgriezumu, kas atspoguļoja šīs būtnes, bija ģimenes ģerboņi līdzīgi kā viduslaiku Eiropā.

Bagātas ģimenes skulptoriem pasūtīja totēmstabus dažādiem mērķiem, galvenokārt saistībā ar apbedīšanas rituāliem un kā piemiņas zīmes mirušajiem. Mirušā virsaiša mantinieks mēdza uzcelt totēmtabu, lai godinātu aizgājēju. Reizēm mirušā virsiaša mirstīgās atliekas tika apglabātas īpašā kastē šī totēmstaba galā. Totēmstaba pacelšanu vienmēr pavadīja krāšņa potlača ceremonija.

## Etimoloģija
Vārds *totēms* ir atvasināts no odžibvu indiāņu vārda *odoodem* — "viņa ģints".